India Cozah – Myanmar Ralkap Hremnak Pek Cu Buainak A Daihnak A Si Hlei Lo – CHINLAND TODAY NEWS\nIndia Cozah – Myanmar Ralkap Hremnak Pek Cu Buainak A Daihnak A Si Hlei Lo\nApril 13, 2021 admin Chin News 0\nTutan kawlram buainak ah mipi lei tang loin kawl ralkap pawl tanpi a um vemi cu india ram a si ve i kawlram ralkap ni bak zongah khan kawlram khuapi Naypidaw zongah khan a va hman pi ve hna tiah theih a si. Cu ah cun india nih kawlram cu Democracy dik tak hmu dingah a duh tuk nain ralkap hremnak peknak nih cun buainak hi a dih kho hlei lai lo tiah a ti sawh.\nIndia ram UN palai K. Nagaraj Naidu nih cun kawl ralkap he kan i pehtleihnak let ding cu ka zum lem lo let sh cun buainak dang zong a chuak kho thanmi si. Cu ruangah ralkap pawl hremin an mah pehtleihnak rawknak cun an mah tha ten chawnh i an mah he fel fai ten thil ti kha india nih cun kan duhmi si tiah a chim. Newdelhi i ummi Obverser Research Foundation hotu Harst pant nih cun india ram hrangah cun kawlram he i pehtleih cu thil biapi tuk a si. Zeiruangah tiah cun China he kan buainak ah hin a si.\nChina thuthu ding kawlram hi a um kan duh lo i China kutdangah ram pakhat a um ding kha ka duh lo tiah a chim. Ministry of Affairs of india zungi media tuan mi nih cun kawlram hi Democracy ram siseh ti cu kan duh taktak. Asinain india nih cun buainak loin rualremnak he siseh ti kha kan duhmi si.\nIndia nih kawlram mipi zeitlukin an tuar ti cu a hmuh tuk ko a theih tuk ko nain zeiruangah dah ralkap pawl cu a ti duh hna lo le kawlram ralkap a peh tleih pengnak ruang cu China ram ruangah a si i india ram nih kawlralkap a doh le a hrem a si ah cun China kut chung lawngah kawl ram ralkap cu an um hrim lai cucu kan ruah khawh lo caah a si tiah india nih cun a chim.\nAA Ralbawi || Rakhine Ramkulh Ah Cun CDM Cawlcanghnak A Herh ve Lo Timhtuahmi Kan Ngei Cia\nBreaking News: CNA Le Ralhrang An I Kap Kho, Ralring Tein Um Cio U


US President Vialte Hna Lakah Donald Trump Hi Tihnung Bik A Rak Si, Kum 100 Cung Ah Tihnung Bik President Trump – Chin 11 News\nUS President Vialte Hna Lakah Donald Trump Hi Tihnung Bik A Rak Si, Kum 100 Cung Ah Tihnung Bik President Trump\nPosted By: Chin News December 14, 2020\nWhite House i President Trump a caan a tangmi chungah a cozah nih thongtla thihdaan peknak pehtlai thluahmah in a tuah.\nPresident karlak rian i chawn caan chungah thihdaan peknak tuah lo in kum 130 chung phung an hman mi pah chih riangmangin, January 20 i President-elect Biden official tein president namhnenhnak puai an tuah hlan ah thongtla 5 thihdaan pek dingin timhlamhnak an ngei.\nAn 5 ning hna i thah an si tak ko ah cun, Trump hi kum 100 chung i US president vialte lakah thihdaan a pebik mi president a si cang lai. Tu kum July hnu in minung 13 thihdaan peknak a tawlrel lai, tinak a si.\nMinung 5 thah ding an ti mi cu tutan zarh in an thok cang. Terre Haute, Indiana thonginn ah a tlami kum 40 minung Bernard hi 5 lakah an thah hmsabikmi pa a si. Dec. 11 chunhnu ah khan kum 56 minung Alfred Bourgeois zong thah a si ve.\nKan Justice Department nih a umciami law kan cawisan caah a si, tiin AG W. Barr nih a chim. Biden office luh ai duhnak dingah zarh tlawnpal te lawng a si ko bu i, a tu bantuk thihdaan peknak an kalpi mi hi thinphang a si, tiin micheu nih an ti.\nA tu bantuk tuahsernak hi phung lengah a ummi a si i, hleihluattuk bia a si, tiin non-partisan Death Penalty Information Center ah research director Ngozi Ndulue nih a chim.\n1988 ah khan US Supreme Court (SC) nih federal death penalty (thihdaan tatnak) a remhsiam cang bangin, national asiloah federal cozah nih thihdaan a pek hi a um sitsai ti lo. Trump office a luh hlan ah khan federal nih an thahmi hna hi 3 te lawng an si.\nAn 3 ningtein cun Republican President G. W. Bush nih a thahter mi hna an si, cu lio i an thahmi lakah Oklahoma City i federal building bomb a puahtu Timothy McVeigh zong ai tel. 2003 hnu thokin federal lei nih thiongtla an thahmi a um ti lo.\nUS states pawl nih anmah le state chung thongtla pawl thihdaan pek an pehzulh i, nikum i thongtla an thahmi dihlak hi minung 22 an si. State level in thongtla thahnak an tuahmi zong hi zohdawhlo ngai a si.\nThihdaan pek taimai hi cu hrawh ah a tha ko, tiin duhnak a langhtertu an karh chinchin cang i, the majority nih thongtla an that ti lo, asiloah thah lo dingin khamnak a tuah hi kum 10 lengkai a si cang.\nPopular opinion an laakmi zongah thihdaan pek an duhlo zia a lang. Kum 30 chung survey an tuah hnu ah, 2019 Nov. ah khan Gallup poll nih a langhter mi cu, American mipi lakin 60% nih cun thongtla pawl hi thihdaan pek ti lo in, an chanchung thonginn tu ah umter dingin, an duhnak an langhter.\nThongtla thihdaan pek mipi nih an dirkamhnak hmual hi kum 10 niam (a decade low) in a tla, tiah Ms Ndului nih a chim.\nCun, thihdaan an pek ning (method) kong zongah buainak a um. Thihsii an ronh hna kongah le kum 10 chung biaceihzungah tazacuainak an tuah ruang i an lioheumi vialte kong ah buainak a um.\nTuah bal a si theng ti lo pin ah, mipi duhnak zong a si ti lo nain, minung 5 thah an timh hna nak kong 2019 July ah khan Mr Barr nih thawngthanhnak a tuah.\n“Thihdaan pek dingin Congress nih nawl an pekmi a si. Justice Department zong nih law kan cawisan bia a si – kan justice system nih an cung i dantatnak a khiah bantuktein a takin tuah hi thah a tong dingmi hna le an chungkhar hna cungah tuanvo kan ngeihmi pakhat a si,” tiin US top legal official pakhat nih a chim.\nThah dingin an thimmi thongtla pawl hi lainawng, asiloah tar le hngakchia a tlaihhremtu an si hna, tiah Mr Barr nih a chim.\nA tu bantuk karhlannak a tuahmi kongah top Democrats le human rights group pawl sinin soisel an tong ngaingai.\n“Thihdaan peknak hi phung lonh in daatnaknak kalpi bantuk ah kan ruah i, hihi cu a liamcia kum 10 lio tein khan rak hrawh diam cang ding khi a si,” tiin NCAAP Legal Defense Fund ah policy director Lisa Cylar Barrett nih a chim.\nThaal lio i miphun kongah duhlonak biataktein an kalpi lio ah khan a hmasabik thah dingmi cazin an tuah i, an dihlakin vunraang lawngte an si. A trip hnihnak i thah dingin cazin an laakmi thongtla 5 lakah 4 hi African American an si.\nHihi thil ai tongkheng sualmi ah kei cu ka ruat bak lo. Thaal lio i miphun kong i duhlonak biatak tein ram pumpi cuul in an kalpi lio vial ah khan minak pakhat te hmanh thah dingah an i tel hraw lo, tiah Ms Ndulue nih a chim.\nThihdaan an pek daan hi minung zoh in an kalpi, ti a lang, tiah research an tuahmi nih a hmuhning a langhter.\n“US pumpi huap in biachahnak an tuahmi pakhat hnu pakhat zohfelnak kan tuah cikcek hnu i thil pakhat a ummi cu, thihdaan pek na si lai maw si lai lo dah, timi cu zei miphun na si mi nih lai a rel, ti hi a lang, tiah a chim.\n“Kum khat chung i thongtla 10 thah a si kum theih kan duh a si ah cun 1896 kum kan kir hnawh a hau lai,” tiin Ndulue nih a chim.\nPresident rian i chawn salailing i a tu bantuk i Trump a cozah nih thongtla thatnak a kalpi mi hi kum 100 chungah avoikhatnak a si.\nA tum dingmi president paoh nih hin cun buaktlak in a chawngtu pawl hi nikhua an tlaiter tawn hna i, anmah tein lam an sialter tawn hna.\nThongtla thahnak kan tuahmi hi law ningtein a si ko. Cucaah, JD ka chuahtaak hlan ah thongtla tamdeuh in thah an si rih lai, tiin Barr nih Associated Press ah a chim.\n“Thihdaan peknak khamkhawhnak lam cu thihdaan peknak law remh lawng hi a si. Asinain, kham dingin phungtlaitu pawl nan nawl hna a si ah cun, cu bang cun tuah ding a si ko hnga,” tiin Barr nih a chim.\nBiden belte nih cun thihdaan peknak phung hi a donghter lai, tiin a ti caah, Barr nih a chimmi maw, asiloah a zeideuh hi dek thim ding a si hnga. Thil buai ngai cu a si.\nBernard thah a si nak a ruang cu, 1999 lio (kum 18 lawng a si lio) ah khan lai a nawng, minung a fir hna caah a si i, kum 70 chungah cozah nih thongtla an thahmi vialte lakah kum no bik a si.\nHi kongah minung 5 an taang rih i, Bernard zong kha thah lo dingin amah a dirkamhtu US attorney pakhat nih a duhnak a langhter bal.\nKim Kardashian zong nih Twitter in Trump sinah direct in nawlnak a tuahpiak.\nPresident-elect i a record hi cu a punghman lo ngai. Biden nih 1994 lio i crime bill a chuahpi nih federal crimes 60 tiang in a karhter i, minung pakhat le bang cu thihdaan pek ding dirhmun a rak phan bal. Cu hna lakah a cheu cu nihin i thihdaan pek dingin bia an khiahmi hna ah an i tel. A tu belte ah cun, federal nih thongtla thihdaan an peknak phung hrawhpiak dih i, state kip zong nih an hrawh ve nak lai, thazaang pek dingin bia ai kam cang.\n1973 hnu in thihdaan a tat ko cang nain ngaihthiam than a si mi thongtla hi 160 an phaan cang, tiah Biden team nih an chim. US attorney general caah Biden nih minung ai thim chom te lai.\n𝐀𝐥𝐟𝐫𝐞𝐝 𝐁𝐨𝐮𝐫𝐠𝐞𝐨𝐢𝐬– kum 2 hngakchianute thi lakin a ramh\n, a vuak. Dec.11 ah thah a si. Tuan i an thah lo nak cu, thluak tlau mi a si, tiin a sihning pawl nih an chim caah a si. Asinain, Oct. ah khan cu bia cu an hnonpiak hna.\n𝐋𝐢𝐬𝐚 𝐌𝐨𝐧𝐭𝐠𝐨𝐦𝐞𝐫𝐲– Missouri ah naupawi lio nutung a tlaih i a paw a zei i nau a chuahpiak hnu ah a thah. Jan. 12 ah thah ding a si ve. A hngakchiat lio tein tukveltukmi a si caah a thluak ai rawkmi a si, tiin a sihni pawl nih an chim. Hi nu hi 1953 hnu in federal nih thihdaan an pek hmasabimi nunau a si lai.\n𝐃𝐮𝐬𝐭𝐢𝐧 𝐉𝐨𝐡𝐧 𝐇𝐢𝐠𝐠𝐬- Washington DC area ah nunau 3 fir an ton hnu i thah an si mi kongah a si. Amah nih hin cun a that hna lo nain, that dingin Willis Haynes a fialtu a si. Jan. 15 ah that ve ding a si.


Chinland Post| 2017 November 28| November 26 chun, Hakha, Kankaw lamcung ah a ummi khuacuanhnak tlang (view point) ah tleirawl ngakchia minung 20 tluk an i vel. Cu aa velmi lakah minung 6 an tlaih khawh cang hna. Minung pakhat cu sii-inn ah an thlop i pakhat ah thong an thlak tiah kan theih.\n“Khuacuanh tlang i aa velmi lakah minung 6 cu kan tlaih khawh cang hna. Anmah paruk lakah minung pali cu sii-inn ah kalpi in an thlop hna i minung pathum cu an chuak colh. Pakhat belte cu fak ngai in aa hliam caah sii-inn ah aa thlop cuahmah lio a si. Sii-inn ah a ummi chim lo in minung pali cu sianginn a kai liomi an si caah biakamnak (aa-mah-khan) in kan thlah chung rih hna. Asinain sianginn a kai lomi pakhat cu thonginn ah an khumh chung rih. Atu hi a taangmi minung 15 cu tlaih ding in palek nih an kawl, an hlat cuahmah lio hna a si. Minung pahnih cu aho an si, an min hngalh an si cang” tiah Chin ramkulh Sipin Lutlai Director Pu Thla Hre nih The Chinland Post ah a chim.\n“Khuacuanhnak tlang ah thilri kan chiahmi, mei kan vanmi tibantuk a hrawktu hi a luancia caan ah minung 7 kan tlaih bal cang hna. An nu le an pa auh in fak nawn te in dan zong kan tat bal cang hna. Tutan aa velmi pawl zong hi a rauh hlan ah tlaih pah dih khawh an si ko lai. Fak nawn in dantatnak pek an si lai. A taangmi 15 kan tlaih khawh hna in biaceih le dantatnak pek an si te lai. Cu tikah cun a herh si le mi zei dah an si timi zong zapi theih in kan phuanchuah te lai” tiah a biapeh ah a chimchih.


Myanmar Idol Benjamin Nih Teinak A Hmuhnak (+Video) – FIAKFAIROCK\nMyanmar Idol Benjamin Nih Teinak A Hmuhnak (+Video)\nMyanmar Idol chungin Chinmi hlasak thiam kan i ngeih mi Benjamin Sum cu zahan zaan ah Idol zuamnak cu an ngei tthan i cu ah cun minung 10 phoih phoih in zuam ter an si tik ah an mah team chungin minung pa 4 nih teinak an hmu, a cungah an kai kho tinak a si cu, Chinmi nih a si khawh chungin thazaang pek khawh zuam cio hna usih.\nAn i zuamnak Video cu a tanglei ah kan van chiah.\nChin Chief Minister Pawl Cu Zomi Khuado Pawipi Puai Ah Sunglawi Taktak In Zupu He\nNihin ni October 11, 2019 ni ah Zomi Khuado Pawipi puai cu hlunghlai ngai in an tuah. Mah puai hi kumthar zong in auh mi a si pinah Khah-thar-Ei puai ti zong auh mi a si. Mah le pengkulh auh ning le min pek ning a dang caah tam deuh nih cun Khuado Pawipi puai tiin an auh, tiah an chim. Chin ramkulh chung pengkulh vialte nih kum fatin tein October thla chung ah an tuah tawnmi puai sunglawi ngaingai kan ngei chun mi pakhat a si.\nNihin ah an tuah mi Khuado Pawipi puai ah hin Chin ramkulh, Chief Minister Salai Lian Luan, Chin ramkulh Hluttaw Speaker U Zo Bawi, Pyidaungsu tlangcung Affairs Ministry zung aiawh in U Min Aye Ko le Hluttaw palai pawl, cozah zung lutlai pawl an i tel kho dih tiah theih a si.\nMah puai chung ah nunphung hlasaknak, nunphung lam hmuhsaknak, nunphung thilri pawl hmuhsaknak, lentecelh nak lei puai tuahnak, mi khual pawl donhnak a tel lai tiah theih a si. Mah puai hlasatu dingah Myanmar ramchung Chinmi minthang hlasakthiam pawl sawm an si hna. Hlasakthiam an sawmmi hna cu: Thang Paa, Jenevy Sui, Khuppi, David Lai le Lin Thu Pau Nu pawl an sawm hna i, tha taktak in hlasaknak an ngei lai tiah theih a si.\nMah puai kong he pehtlaih in abiapit in kum hlun thlahnak le kumthar donhnak caah tuahmi a si i, kum khat chung ah lothlo a dih caan le lothlo mi chung in a theipar lak caan a si caah hlawntlinnak hmuhnak langhternak pakhat zong a si tiah an chim. Mah Khuado Pawipi hi ni (2) chung tuah a si lai. October 11 – 12, 2019 ni tiang tuah a si lai tiah theih a si.\nNote: Chin miphun nih sungsak ngaingai mi Chinmi nunphung pupa zu zong nihin ni tiang an tuah rih i, Chin ramkulh Chief Minister pumpak hrimhrim nih thaw taktak in a dinnak hmanthlak pawl cu a lar kho taktak. globalchinnet\nAung La N Sang Nih Vera Cu Fak Tuk In A Hliam Ai, A Kal Kho Lo, Lengke In An Nam Chom Ko Hi Teh Zangfak Lei In (+Video)\nA Round 2 Nak Bak Ah Aung La Nih A Thah Deng (+Video)\nAungla N Sang Brandon Vera An I Phomh Cang Hih Zohnak Thei Lo Mi Hna Caah (+Video)


Hi Tining Kan Si Ahcun Indianapolis Um Laimi Hi Mah Hnu Kum 10 Kan Dam Ti Lai Lo – Chin World News Evening\nHi Tining Kan Si Ahcun Indianapolis Um Laimi Hi Mah Hnu Kum 10 Kan Dam Ti Lai Lo\nRamthumnak Ah Chin Miphun Hi Huat Kan Tlai Chin Lengmang Cang, Cucu Zeitindah Kan Dam Than Lai\n(Minutes 30 hlan ah tialthlu ka hauh caah arannak tukin ka tial i ka duhning in ka tial manh lo, cun cafangkomh zong ka palh ngai lai ka ruathiam hram u. Cun tutan cu zeidang photo si loin keimah photo ka vun tar) Chin miphun hi ramthumnak ah nikhat hnu nikhat in huat kan tlai chin lengmang, kan fale chan tik lawngah an rak i nuam te lai.\nChin miphun hi, khuatefa, sianginn kai lo, pawngkam (ram ngeitu) pawl nun ning ngiatzia thiam lo, mi tihzah le upat thiam lo, keimahca atha ah cun aza timi le hmurka thlum biachim a thiam lo taktak mi kan si nak nih hin a kan chiatchuah taktak. USA ram companies pawl ah hin Chinmi kan tamnak hmun paoh cu zeitikhman ah a nuam bal lo. Holh kan thiamlo lung in, rian an kan chuahlai ti thin phang lung in le keimah hi supervisor nih ka daw bik seh, ti lungput in nifatin tha dihlak chuah in company (warehouse) ah kan tuan i, pawngkam mi caah harnak phunkhat kan vun siam colh.\nLaimi cu holh kan thiam lo lung in pawngkam miphun kan komh khawh hna lo cu va um ko rih seh, lenglang zohnak hrimhrim in kan umnak ram nunphung kan i lak duh lo zia a lang i, kan nunphung le kan tanhtuk zia kan langhtuk mi nih kan pawngkam miphun thin a phanter bik in ka hmu. Miram ah kan um kan ti le America cu freedom ram asi kan ti riangmang i kanmah siarem ning bakin khua kan sa.\nKan hnu, kan hmai, kan ser le kan cung zoh ti loin keimah innchung ka lut cang ko tiphun hna in luh le cangka innka thlah colh i kan hnu pa cal khakter. Keimah le kapaw te, ti riangmang i behrumthu hna thu taktak in microwave ah lum, arsa ruh ko pei thaw cu tiin zapi hmai ah hani hlik lengmang tam, ti bantuk midang caah fahnak, rimchia le fihnung asi maw ti zohzia zong hi kan thiam kho hrimhrim rih lo.\nAmerica ah hin kum 5 ka um ve cang i, catialmi pakhat ka si ve tikah thil sining hi ka ngiat taktak ve. Minak le Spanish nih Mirang an rak tihning hi nikhat hnu nikhat in kaifiang chin lengmang. Kanmah Laimi tu nih cun zeite ah kan rel lo tuk fawn hna, hi ko hi tih nung phunkhat asi. Laimi kan upa te hi bawi va kat le an taw va zat cu kan thiam taktak. An bawi le or ramuktu kan lem khawh hna ah cun aza ti phun in kan um, taktak ti ah cun pawngkam mi he rualrem tein um khawh ko ah cun bawi va kat hi a hau lomi asi.\nZuurit buin siizung ah hmape he thluthluk in thutdan cungah it kan hmang, rimchia taktak in zeipoi lo taktak in kan kal. Voikhat cu nu pakhat siizung ah ka kalpi, kal lai ah rawl a ei i zawngtah cu ceinawn in a chei i, nurse nu nih ra rih a ka ti “hi nu hi a ha ai tawl bal lo maw a ka rim athu tuk” a ti le ka chim ngam ti lo, a ningzak tuk sual lai ka ti i.\nKan pawngkam ah zeidah aum, khuazei ram ah dah kan um, zeibantuk a uar mi miphun dah an si i, zeibantuk phunglam dah a zulmi an si timi hi philh hna hlah usih. Biakinn hi Pathian thangthatnak lawngah hmang hna hlah usih, Mirang nih nikhat hnu nikhat in an kan huat chin lengmang nak kong pawl zong hi zeitindah kan phisin lai timi zong hi kan Saya te nih an kan ruahpi a phu tuk cang.\nHi ti ning tein Indianapolis ah Chin miphun kum 10 kan kal ko rih a si ah cun, Mirang Nationalism, Extremist le KKK pawl hi an hungchuak lai lo tiah ahodah chim kho lai? Kan upa te nih bawi pawl an kawmnak le an katnak hin kan him naisai lai lo, pawngkam mi he rualrem tein umzia kan thiam lawnglawng ah kan him lai i kan dam lai. Mirang nih hin riantuan thawn ngang i mithmai pang lemlo nakin thathut ngai ko zongah mirh simsiam tein um khawh peng i mizei he paoh ai kom kho mi si hi an uar bik tikha philh hna hlah usih.\nHi tining tein cun Indianapolis cu hi hnu kum 10 kan dam ti lai lo, miphun karlak ah buaibainak fak a chuak hrimhrim te lai.\nNote: Mah ca hi a sau pah cangmi si ko nain theihtlei phunkhat bantuk le hmailei lungfimnak dingah rak taar tthanmi a si.\nThil Ttha Cawn A Duh Lomi Laimi- Dr. Aung Myint Thang\nZeiruangah Lah Laimi Hlasak Thiam Lakah Noami Kan Uar Bik Hnga?


Thawngthanh: September 3 pumh caanhmannak le kan thawng ~ Chin Mission Church\nTuzarh kan pumh caan hmannak le kan thawng kan run thlah ṭhan.\n– Tuzarh zanriah cu kan Pastor te chungkhar le Dr. Dorene Van Bik thlahnak tuah a si lai i Chin House ah zanriah kan dumṭi te hna lai.\n– Kan Pastor le a chungkhar cu Sept. 5 ni khi kan ram lei ah a tlung ding an si i tuzarh hi a hnu bik kan sin ah an i tel khawh ni a si pin ah amah thawngṭha chimnak le Bawipa zanriah peknak in caan a hmang ding kan si. Chungtel kan dihlak nih an kuttlaih khawh i zuam cio ding in le an lam a tluan nakhnga thlacam ding kan in sawm hna.\n– Dr. Dorene Van Bik cu Sept. 3 ni khi kan ramlei ah a kir cang lai. Aa tinh mi a tlam a tlin nakhnga thlacam kan in sawm hna.\n–\tCMC member pakhat cio (1) kan sianginn kainak (2) Visa kan soknak (3) rian kan ṭuannak le rian kan kawlnak ah kan tlamtlin khawh nakhnga (4) tlaihkhih in kan him nakhnga (5) Kan ram i a um mi kan chungkhar ca ah (6) Committee cio rianṭuannak le hruaitu hna ca ah (7) Taksa le thlarau lei in a ngan a dam mi khrihfa bu kan si zungzal nakhnga (8) Mission rian kan ṭuannak ca ah (9) Chin House le Biakinn kan ngeih khawh nakhnga le (10) Biakinn a kan hlantu Hindol khrihfabu ca ah thlacam rih hna usi.\n–\tCampaign cawnpiaktu kan sin ah damte in a phanh khawh ding in atu hi tawlrel cuahmah lio pi a si i a tlamtlin nakhnga thlacam kan in sawm hna.\n–\tKorea ram le kan ram ca ah thlacam kan in sawm hna.\n– You Are On Our Side : Elevation Worship [ https://youtu.be/o2K_pxU9Oh0?list=PLxrEDduCd3hCJP3J-j1pXvDVfDErQ-NTS]\n– Daihnak le dawtnak cu zumhnak he, Bawipa Jesuh Khrih i a Pa le a Pathian nih in pe ko hna seh. 24A thi kho lomi dawtnak in kan Bawipa Jesuh Khrih a dawmi nan dihlak cungah Pathian vel cu um ko seh. [Efesa 6:23-24]


Aibur Khuami 3 an Tlaih hna Hnu ah Ralkap nih Aibur Khuami pawl Zenthong an Apter Hna – Hakha Cherry\nAibur khuami Duh Hu Thang le Tin Maung cu April 12 ah Thantlang in Hakha lei an rat lio ah Hakha khualuhnak checkpoint ah an tlaih hna.\nZenthong apnak ah Hakha Runtlang ralbawi Col. Zaw Min Tun zong Thantlang ah a kal ve, tiah kan theih. By:The Chin Journal April 15, Hakha Hmanthlak: March 9, Hakha khauchung ah ralkap an i chawnh lio.\nHakha ah Ralkap nih an Rak Tlaihmi Pa a Luat Hnu ah a Nunnak a Liam.Kan hnu February 24 zaan ah Hakha, Dawrthar sang ah ralkap nih an rak tlaihmi Ko Htein Lin Naing cu nizan ah a nunnak a liam, taih thawng kan theih.\nRalkap nih an taw ah fung in voi 3 veve an tuk hna i, February 29 ah an thlah tthan hna.\nKo Htein Lin Naing he an tlaih vemi a hawipa nih, “A luak a luak i zinglei sml. 1:00 hrawng ah sizung ah kan kalpi. Rawl na ei bal lo caah na pawpi a phing tiah sibawite nih an ti. Cu dih cun tlawmpal kan rak ttin tthan ko. Caan karlak ah zu a ding pah lengmang i pum dam loin a um than caah sizung ah kan kalpi tthan. Sibawite nih a thin phing tuk cang an ti. kan thlop manh ti lai lo an ti i, mahti cun a nunnak a liam,” tiah The Chin Journal ah a chim.\nA nunnak a liammi Ko Htein Lin Naing ruak cu nihin April 14, zinglei sml. 10:00 ah an vui tiah kan theih. The Chin Journal April 14, Hakha


A BIAPITUK AUSTRALIA UM MI KAN CHUNGKHAT CHIM CIO HNA USIH – The Chinlung Post\nA BIAPITUK AUSTRALIA UM MI KAN CHUNGKHAT CHIM CIO HNA USIH\nAustralia: Mipeem Caah Cozah Policy An Thlen Tharmi. 2006 ah mipeem 560,000 nih mirang holh an thiam lo. 2016 milu relnak ah mipem 820,000 leng nih mirang holh an thiam lo. Atu la bang ahcun million leng an si cang lai tiah Hon Alan Tugde MP, Acting Minister for Immigration, Citizenship, Migrant Services and Multicultural Affairs nih nizaan tih ni National Press Club biachimnak ah a chim.\nMirang holh a thiam lo mi hna chung in 100 ah 13% lawng nih rian an tuan lio ah holh a thiam mi cu 60% tluk rian an tuan tiah a chim chep. Prime Minister siseh, Minister hna nih National Press Club i bia an chim ah hin an policy thlennak an tuah mi kha (Announcement) btk tuahnak ah an hman theo.\nThlennak 2 an tuah mi hna cu pakhatnak. AMEP (Adult Migrant English Program) hi Federal Cozah nih kum khat ah $1 billion investment kan tuah mi a si. Suimillam 510 cawn ter an si. A cheu cu suimillam 1090 tiang cawn khawh an ngah. Asinain, a buaktlak in suimillam 300 tiang deuh lawng hi caan lak in an cawn mi hna a si.\nCucaah, minung 100 chungah 21 lawng hi tlawmpal te ai chim rel kho an si. Mah hi a tha hrim lo mi a si. Cun, kum 5 chung tiang lawng mah free class kha kai khawh a si. Atu hi thawngthanhnak tuah ka duh mi cu tuchun ni thok in Mirang holh a thiam lo mi paoh cu PR nan si ah, citizen nan si ah free tein nan holh khawh tiang kai khawh a si.\nHolh thiam lo in kan ram mi he fontonh khuasak tti (local integration) hi a si kho lo mi a si. Pahnihnak. Australian rammisinak cu asunglawi tuk mi hmuhton mi caantha (privilege) a si bantuk in tuanvo (responsibility) he a ra mi a si. Australian miphun nih kan cohlan mi man (value), kan upadi a zul mi le Australia ram hmailei ah lam tam piin taltumnak (contribute) a tuah kho mi hna lawng rammisinak kan pek hna awk a si.\nCucaah, ara lai mi caan thok in rammisinak a sok mi paoh nih Australian Values Statement kha citizenship application he ttuai in mithut chih a si cang lai tiah thawng a thanh chih. Chirhchan: Press release from Department of Home Affairs. Credit: Sang Hre\nSALAI VAN DAWT LIAN:KUM 5 CHUNG NLD RUANGAH CHINRAM KHRIHFA AN ZOR


US Supreme Court Nih Khrihfa Zalonnak An Dirkamh – The Cherry Par\nAsinain President Donald Trump nih khrihfa dirkamhtu, Amy Coney Barrett Supreme Court i a chiah hnu ah New York state ramukbawi, Governor Cuomo nih khrihfa biakinn cheukhat cu minung 10-25 tiang lawng pumhnak nawl a pek hna caah khrihfa cheukhat an lungtling lo i tazacuainak a chuak i, Supreme Court an phan. November 26 ah khan Supreme Court nih biaceihnak cu an tuah i, 5-4 in khrifa pawl cu teinak an pek hna. Mah teinak an co khawhmi cu Amy Barrett ruangah a si ti fiang tein a lang. Amy Coney Barrett Supreme Court a phak hlan i bia an rak chiahmi cu a thar in a khupthal an leh than. Cucaah Supreme Court ah khrihfa a dirkamhtu Conservative an tam deuh cang caah khrihfa hna zalonnak caah thinphan tuk ding a si ti lo.\nPresident thimnak tuah hlan deuh ah Supreme Court i khrihfa a dirkamhtu Amy Coney Barrett nih thutdan a comi hi Pathian khuakhan a si tiah ka zumh. President Donald Trump cu khrihfa hna a dirkamh bikmi, US President pakhat in tuanbia ah a tang zungzal dingmi a si. Credit: Salai Lairamthang\n← Google nih thimnak ni (Nov. 3) ah mee 6 million renglo kha Biden lei ah a thial.\nTrump Caah Thawngpang Thar Pakhat A Chuah Than Cang. →


Dr. Aung Myint Thang: Laimi Nih Mifim Ram Kan Tluk Khawh Lonak Aruang (2) Nak – THLIZIL THAWNGPANG\nDr. Aung Myint Thang: Laimi Nih Mifim Ram Kan Tluk Khawh Lonak Aruang (2) Nak\nAugust 13, 2019 Zohnuam Chin\nLAIMI NIH MIFIM RAM KAN TLUK KHAWH LONAK ARUANG (2) NAK\nInnpumhnak kan tuah tik ah a ummi tthutdanh vialte ahcun nu cu an tthu ngam hrimhrim lo. Pa pohpoh cu tthutdanh ttha ah tthut ter an si i nu pohpoh cu ttuang ah tthut ter an si. Zeiruangahdah pa cu cungah an tthut i nu cu ttuang ah an tthut hlei? Araung kha tthatein ruat hmanh! Laimi nih pa cu nu nakin kan sang deuh timi lungput kan ngeih caah asi ko lo maw? Zeicadah pa cu nu nakin kan san deuh hlei?\nKorin chung i “nu pawl cu pumhnak chung ahcun daitein um hna seh” a timi cu KJorin amah minung hna sining (context) in a chimmi a si. Ca cawng lo, mi holh tam tuk an si caah a si. Khakha Lai Tlang Khrihfa chungah luhpi awk a ttha lo. “Nu cu Pathian rianttuan dingah ka duh lo” Paul nih a timi zong khi fasem changmi an si caah a si. Jesuh thawhtthannak kong a chim hmasa biktu cu nu an si.\nPrevious Post:US Ram I Khuasa Chinmi Nu Le Pa Nih Kan Fa Le Sianginn Kaimi Caah Ralring Le Theih Herh Taktak Mi\nNext Post:Barcelona Le Real Madrid Nih An I Cuh Mi Neymar Cu A Hawi Nu Concert Ah Zei Hmanh Poi Lo In A Um Zer Ko


Kawl Ralkap Nih I Kah Lo Ding In,An Puan Hnu Tlawm Pal Ah,Min Dat Lei Ah Motor In Tam Tuk An Kal Tthan Cang . – Chintanbo\nThlang Lei Laitlang khuapi,Mindat lei ah Kawl ralkap tampi an kal chap. Kalay myo in Kaw ralkap tampi cu an i thawh i Gankaw lei ah an kal hna. Gankaw in Mindat lei ah an kal lai tiah theih a si.Chin ramkulh ahcun Matupi sakhan ahhin Kawl ralkap tambik an umnak a si nain Matupi zong ah Kawl ralkap hi tam um dawh an si ti lo. Kawl lei ah an kal dih cang rua.\nKan hnu lei i Mindat i kahnak zong ah khan Matupi lei in Mindat lei ah ralkap tlawmpal an kal i lampi ah Mindat CDF nih an rak kah hna. An kal kho than lo i an kir.A tu Mindat buainak ahhin Pako sin siseh, Kalay in siseh Kawl ralkap tampi Mindat lei ah an kal hna. Kan hnu ah khan Pako lei in Kawl ralkap Motor 7 cu Mindat lei ah an kal i Mindat an phak hlan ah CDF nih an rak kah hna i minung tamtuk an thah hna.\nKawl ralkap pawl cu Mindat lei ah lan kho ti loin an um. A tu hi an kir cang maw kir lo ti theih a si rih lo.Nihin May 1,2021 ah khan Mindat CDF le Kawl ralkap cu an i tong. Hmun pakhat ah an i tong i zei kong an ceih ti theih a si rih lo. Kawl ralkap pawl an kir maw kir lo timi va zoh i va hlathlai dawh an si hna.\nZahan ah khan Kalay in Mindat lei ah ralkap Motor tampi an kal tiah an chim. A tu cu ralkap Motor pawl cu khoika an um le an phak ti theih a si rih lo. Mindat lei ahhin kahnak fak a chuak than khomi dirhmun ah an um.\nMyanmar nih May thla chung hi kahnak kan ngol tiah thawng thanhnak an tuah. Sinain May thla nikhat ah KIA umnak Alaw Bum sakhan lei ah Kawl ralkap minung 300 reng lo na kal ti a si. Mindat lei ah ralkap tampi an kal than ti a si.\nKawl ralkap nih kahnak kan ngol an timi hi cu zumh awk pakhat hmanh a um lo. An thluak a si. Thazang chap le hmunhma lak an duh caah kahnah kan ngol an i ti ter sawhsawh mi a si ti hi ,a hman ko rua.


Lai Khualipi Hakha Hi Rak Zoh Ve Tuah Uh! (+Hmanthlak He Rak Zoh Chih) – Chin 11 News\nLai Khualipi Hakha Hi Rak Zoh Ve Tuah Uh! (+Hmanthlak He Rak Zoh Chih)\nChin state chung ah khulipi bik a si mi Hakha dirhmun hi zoh ah cun ningzak ngaingai a si. Hi kong ah hin cun Hakha khuapi chung ah a um mi mipi pawl sualphawt awk an tha lai lo.\nNihin ah Myanmar ramchung ah kan I bochan ngai mi hna NLD cozah nih zeiruang ahdah Chin state khualipi a si ve mi hi thianhlim nak lei ah tuanvo an lak ve hnga lo.\nHakha hi ruah fak deuh in sur poah ah cun khuachung ah lamkal nak hmanh tha loin hnawmtaam nih lam a khuh dih lengmang mi hi zoh ah cun ningzak ngaingai a si.\nHakha ah hnawmhlonh nak mawtaw hna a um ve hnga lo maw? Hnawmhlonh tu ah tuanvo an pek mi hna nih teh zeiruang ah felfai tein hnawm hi an hlonh ve hnga lo. Mipi nih an duh nak paoh ah hnawm an hlonh caah maw hi tluk in Hakha hi fihnung ah a chuah ko hnga.\nHakha khuapi chung ah NLD hruaitu pawl le si-pin lutlai nih fakdeuh piin tuanvo an lak cu a herh ngai mi a si. Hi hnu zong ah hnawmtaam tamtuk a rak chuah rih ah cun Hakha cu mualpho taktak dirhmun a si ko cang lai.\nHi tluk in hnawm hlonh nak kong ah si-kaan kan ngeih lo hi cu a poi ngai mi a si. Hakha khualipi a thian hlim khawh nak le zohdawh tein a um khawh nak ding ah cun Hakha Khuapi chung ah a um mi le khuasa mi pumpak pakhat cio zong nih tuanvo kan ngei ti hi theih ngaingai a herh.


Zei Ruangah Chinmi Pathian Rian Tuan Tu Tam Pi Kan Thih Nak Aruang By Evan Tluang Lian – Thechinlandtoday\nZei Ruangah Chinmi Pathian Rian Tuan Tu Tam Pi Kan Thih Nak Aruang By Evan Tluang Lian\nadmin July 21, 2021 Leave a Comment on Zei Ruangah Chinmi Pathian Rian Tuan Tu Tam Pi Kan Thih Nak Aruang By Evan Tluang Lian\nBiahmaisa: Tu lio kan thih loh cu tuksum thlingza a si ko. Chinmi PATHIAN rianțuantu tamtuk kumkhat chungah an thih tikah zumtu hna kan khuaruah a har cio! “Zeiruangah dah a si hnga,”? tiin kan i hal cio hna.BIBLE TLINNAK A SI KO,Unau cheukhat nih, PATHIAN nih Biakam hlun bantukin Biakamthar ah bia a ceih in dan a tat ti hna lo, JESUH KHRIH Tlangbawi Ngan nawlpiaktu kan ngei cang. Cucaah, nihin PATHIAN rianțuantu tampi an thih hi dantatnak a si lo. Bible nih a chimmi a tlinnak a si ko. Bible nih, raldonak, mangțaam, rai le lihnin a tlung lai a tibantukin rai a tlung i rai nihcun mizeihmanh a thlei dang lo cu ta, ti bantuk hnain hmuh ning kha chim cio a si.\nRAI A TLUN HLAN IN AA THOK CANG,Miphun dang kong cu va chia rih ko u sih law, kan mah kong te hi chim ko rih u sih. Chinmi PATHIAN rianțuantu an thih hi rai a tlun hlanin aa thok cang. Ralkap nih uknak an lak khan a rak i thok cang. Ralkap nih uknak an lak hi Khuamui thuahkhatnak a si i rai a hun i bet tikah khuamui thuat hnihah a hung i cang.Feb 1, uknak an lakthok le covid rai nih a hun kan phak hlan, khuamui thuahkhat caan lio ahkhan, kanmah Hakha Thantlang chung lawngin PATHIAN rianțuantu minung 8 nih ruahlo pipi in an kan dinh tak i kan Khuaruah a tam cang! Cu hnuah mui thuahhnihnak covid rai nih a hun kan phak tikah, PATHIAN rianțuan tu a sawmsawm in an hun thih chap tikah, kan thla a kan hlauh i, kan thin a phang i, kan ning a ți! “BAWIPA PATHIAN duhnak le tinhmi zeidah a si hnga,?” tiah, kan ruat cio.\nBIAKAM THAR BIACEIH NING,Biakam hlun bantukin Biakam thar ah PATHIAN nih mi, dan a tat ti hna lo, bia a ceihti hna lo, tiah PATHIAN Vel hi a sining loin chim sual a ol ngaimi si. Biakam hlun le Biakam thar ah aa dangmi cu minung le minung karlak biaceih ning, ” ha caah ha,” tibantuk kha, “na ral va daw,” tibantuk in thlen a si. Sihmanhselaw, PATHIAN le minung kar biaceih ning kong tu ahcun, Biakam hlun bantukin nihin, Biakam thar chanah, vawleicung ah harsatnak hi a um ko i a tam hmanh a tam deuh leh lam! Ralpi pakhatnak le ralpi pahnihnak ah minung zeizat remruam dah an thi hna. Cun vawlei cung rai a tlung cangmi ah minung zeizat dah thi cang! Mangțaam a tlung cangmi ruangah minung zeizat dah a thi cang! Lihninhnak ruangah mi zeitluk tamdah an thih cang! Bible nih, raldohnak, rai, mangțaam, lihnin a chimmi vialte hi minung sual ruang i a ummi lawngte an si dih. Bible chimmi tlinternak men i a ummi a si lo. Thlarau khamhnak kawngtu ahcun, PATHIAN Zaangfahnak a zik a phanh lio caan a si. Profet Isaiah le Daniel te hna i an chimmi PATHIAN dantatnak le harnak kong te hna hi Biakam thar ah a phan ding tampi an um.\nVELNGEIHNAK CAAN I DANTATNAK,”A tu kan caan hi Velngeihnak Caan a si cang, Biakam hlun bantukin PATHIAN nih mi dan a tat ti hna lo,” tiah chim awk a țha lo.JESUH nih Biakam thar Israel mi le tuchanmi hna cu Bia a ceih hna i, “Cucaah a sual lomi vialte hna thahnak ruang i dantatnak kha nan cungah a tlung lai; A sual lomi Abel thawk khan Biakinn le biakțheng karlak ah nan thah mi Zekhariah, Berekhiah fapa tiangkhan, hihi kan chimh hna: hi mi vialte hna ruang i dantatnak cu tuchan mi cungah hin a tlung lai,”tiah bia a rak ceih hna ( Mt 23:35-36 ).\nBiakam thar cauk chungah Israelmi tuanbia aa țial ti lo. Sihmanhselaw, History in kan hngalh khawh tawk a um ko. Biakam hlun channak in biakam thar, Velngeihnak Caan chungah Israel mi temhin caan hi a sau in a faak deuh. BAWIPA JESUH vancung i lak a si hnu AD 70 hrawng ahkhan Jerusalem cu Rom ralkap General Titas nih a tuk i Biakinn telhin Jerusalem cu an hrawh i an khangh dih cikcek. Vawleicung khuazakip ah Juda mi cu an thek dih hna i Cu hnu cun Israel miphun hna cu 1947 lawngah ram an hung ngei kho țhan. Kum 1877 hrawng ram ngei lo in an vai!! Hitler nih Juda minung tamtuk a rak thah hna kha! Kha zat zat kha, biakam hlun ah, vokhat thihah Israel mi an thi bal lo.\nTAM DEUH PEK MI CU TAM DEUH HAL VE Luka 12:48 Tampi pekmi cu tampi hal țhan a si ve lai; tam deuh pek a simi cu tam deuh hal țhan a si ve ko lai. Nihin cu Biakam thar, Velngeihnak Caan zikah kan um cang hna. Velngeihnak Caan a si bantukin PATHIAN nih JESUH KHRIH a zumtu paoh a THIANG THLARAU cu a kan pek dih. THIANG THLARAU hi zeitluk dah a man a fah? Vel tampi THIANG THLARAU tampi pek kan si. THLARAU laksawng tampi, Thluachuah tampi a kan pek tikah, nun tampi a kan hal țhan ve tikah, kan pe țhan ve ti lo. Hika zawn ahhin kan chambauin, kan palh in kan sual cio ko lai dah.Pentecost Ni le kha lio hrawng PATHIAN Vel le THIANG THLARAU a rak toih hna kha rak tam tuk kaw nun tampi hal țhan an si ve. Mah thil mahta ti an rak ngei hna lo! Inn hna an zuar, lo hna an zuar, thilri hna an zuar tikah an rak i phaw cio. Sihmanhselaw Ananias le a nupi nih an lo zuarman a cheu cu an rak i thuh caah, an nu va in chikhat te ah THIANG THLARAU nih a rak thah colh ko hna kha.\nHerod nih PATHIAN kha a upatnak a pek lo caah BAWIPA vancungmi nih chikhatte ah a vun tuk i pei a thih kha (Lamkaltu 12:23).Kan nih Chin mi hna zong, Myanmar ram miphun dang vialte nak in PATHIAN Vel le a Zaangfahnak tam khun a hmu mi kan si. Cucaah tam deuh hal kan si ve ko lai. A kan hal cuahmah ko hi! Kan sualnak hi i phuang ko hna u sih. JESUH nih, ” Ka dawtmi cu ka chimhhrin hna i dan ka tat tawn hna. Cucaah cun i biatak law na sualnak kha mer tak hna ( Bia 3:19).\nKAN PALH IN KAN SUAL KO,Unau pakhat cu a zawt tikah, a thih ka siang hrimhrim lo. Cucaah a damnak hnga lungfaak ngaiin rawlulh in thla ka campiak. Dam ti lo in a thi ko. Cutikah chikhat cu ka lung a caw! “Kan thlacammi BAWIPA nih a kan leh duh țung lo ahcun, kan thi dih ko ne lai hi teh, covid rai in kan himnak hnga kan rian ngawlzauin ramlak ah i thuh maw kan herh ne lai,” ti hna ka ruat i hna bei dawng ngaiin ka um.BAWIPA Hmai i lungdong ngai i ka um lio ahcun BAWIPA nih ka thlacamnak a ka leh lo nak a ruang cu a hun ka pemter i Ka tha a hung tlung țhan. PATHIAN rianțuantu hna lakah mi nunnem cem Moses hmanh pei a rak i palh sual ve kha. Zu le nu le tangka ah a rak tlu lo. Thlarau lei kongah a rak i palh kha! Bia in chim ding Lungpi kha a rak tuk sual. Cucaah taksa thih biaceihnak kha a rak huah. BAWIPA kha a rak nawl len ve ko nain, BAWIPA nih a rak ngai duh lo ( Deu 3:26).\nTHIHNAK LE RAM THLENNAK,1.Thlarau lei i aa palh sualmi nunnem Moses a thih hmasa locun, Joshua nih Jordan a tanpi kho hna lai lo. Aaron le kum 20 cunglei hna kha an thih hmasa lo cun, kanaan luh khawh a si lai lo. 2. PATHIAN ngaihchiattertu Sawl a thih lo ahcun, PATHIAN lawmhtertu David cu siangpahrang a țuan kho lai lo. ( A sual lo mi Jonathan zong a pa pawngte ah a thi ve khah)3. BAWIPA rianțuan a celh ti lomi, thih duh, Elija lak a si lo ahcun thlarau let hnih Elisha nih a hmu kho lai lo.4. JESUH a thih i lak a si lo ahcun, THIANG THLARAU a ra kho lai lo.\nRALRIN RIH DING,Jeremiah 18:7-8Zeitik caan paoh ah, miphun pakhatkhat si hna hna seh, ram pakhatkhat si hna seh, ka phawi lai, ka țheh lai, ka hrawh lai, tiah ka thlerh ko hnga, Sihmanhselaw cu ka tlerhmi miphun nih cun a țhat lonak kha a mertak ahcun a cung i thil țhalo ka tuah lai ka timi kha a țhat deuhnak in ka ruah țhan lai.\nJer 18:9-10Cun voi khatkhat cu miphun pakhat siseh, ram pakha siseh, ka sak lai i ka phun lai, tiah bia ka ti ko hnga. Sihmanhselaw ka mithmuh ah thil țhalo kha a tuah i ka bia a ngaih lo ahcun, a ca i thil țha tuah kaa timhmi kha a ruah țhan a herh fawn ko lai.2021 Feb, Rev. Chan Kep Tu a thih chawng ahkhan, Malaysia Pastor a țuan lio mi Unau pakhat cu lungfaak ngai in thla a rak cam. Chun i aa hngilh lio ah vancungmi pathum an rak ra i bia an rak chimh. “Tho, tho, bia kan in ruah lai an ka ti i, nangmah bantuk daitlangin PATHIAN rianțuantu a ngumi hna hi minung 1100 nunnak kan lak lai i, cu hnu cun ram a dam lai an ka ti,” tiah a ka chimh.\nJer 18:7-9 bantukin sualphuang in kan țhatlo nak mertak hna u sih.\nKa hawi nu pakhat ka hal țhan i ” Nikum ah BAWIPA nih a ka chimhmi cu hmunkipah țah ai hramnak le mitthli a luang lai,” cu hnu cun harnak pin lei thluachuah a ra lai,” a ka ti ve.\nThlacam mi nu pakhat ka hal țhan i, “Yangon hi khua vanchia a si. Thisen tampi a luang lai i Sodom khua bantukin a rawk lai, Mandalay zong thisen tampi a luang lai, teinak cu Yangon in aa thok te lai. Laitlang hi cu thisen tam a luang lai lo. Cucaah kawllei Laimi a caan um lio ah Laitlangah an kir ah a țha lai, a ka ti.BAWIPA Vancung mi nih Israel mi cu rai in a tuk hna i thong 70,000 an thi. Jerusalem tuk a hun timh tikah, BAWIPA cu a ngaichih i BAWIPA Vancung mi cu a tlauh bantukin, PATHIAN ruanțuantu vialte le mipi vialte zong nih kan lungțhumhin kan sual phuang hna u sih. BAWIPA a ngaichih lai i tuanah a kan dam ter ko lai. BAWIPA PATHIAN Zaangfahnak le a Vel cu a dawtmi hna cungah tlang țhan ko seh. Amen Credit;KHRIH Sal Tluang Lian (Martar)\nYangon ah ni tin mitthi 1200-ah kai so, ur awknakah nazi 24 sung hnatuan a si →\n← NEWS UPDATE KALAYMYO KHAWPI DIN HMUN


US Um Caah Thawngttha:US Cozah Nih Bawmhnak Kong Ceihhmainak An Tuah Mi A Ropui Taktak – Chuncha News\nUS Um Caah Thawngttha:US Cozah Nih Bawmhnak Kong Ceihhmainak An Tuah Mi A Ropui Taktak\nSenate Republican party hruaitu McConnell le Democrats hruaitu hna cu tuchun ah white house ah tonnak an ngei. Republican hruaitu hna nih avoi 2nak bawmhnak check pek dingah an lungtling. Asinain kum khat ah income 40000 in a tanglei a ngahmi kha pek an duh deuh hna. Tutan ah Republican pawl nih chuahpi dingah an I tinhmi hi one trillion tluk a tammi bill a si.\nMah chungah 100 billion cu state le local cozah caah hman an duh I, billion 70 cu sianginn him tein onnak caah hman a duh. Ceih hmainak a dih rih lo caah zetik ah biachahnak an tuah lai a fiang rih lo. August thla thawk ah hin ceihhmainak a dih lai tiah an zumh. Cucaah mipi sin chek a phak cu August zarh hnihnak lei lawngah a si lai ti a si.\nThawngpang dang<<Pu Ngun Maung nih CNLD party a kaltak cang hna, independent in cuh aa tim; USDP cozah chan ah Union Deputy Minister tiang a rak tuan balmi Pu Ngun Maung cu CNLD candidate thimnak he pehtlaih in a lungtlin lonak a um ca ah a kaltak cang hna, independent in aa cuh lai. Hakha peng CNLD candidate thimnak ah Pyithu Hluttaw candidate ticket cu Pu Ngun Maung le Saya Robin an rak i cuh, nain EC vote ning ah Saya Robin nih a tei.\nUS Buainak Azual:Chicago Khua Chungah Meithal Ikahnak Voi 70 A Chuak I, Minung 10 An Thi, Minung 60 Renglo Hma An Pu\nUS Minung Tampi Cu Rian An Tuan Kho Lo Ruangah Amazon Company Ngeitu Nih Nikhat Lawngah Billion 13


CDF-Matupi sin ah ralhraang pahnih meithal zun thum he CDM an tuah ca ah khuami pasarih ralhraang nih an tlaih hna. 2022 April 21 ah, Matupi hrambunh SAC ralhraang Chit Ko Ko le Monywa hrambunh ralhraang sakhan in Phyo Min hna nih meithal zuun thum he CDF-Matupi sin ah an rak i fonh ruang ah SAC ralhrang nih khuami minung pasarih an tlaih hna tiah theih a si.\nMeithal an i zaam pi mi hi BA 72, MA 4 le MA 3 phun an si i mizapi ralkap sin aa fonh mi ralhraang hna cu a himnak ah chiah an si tiah CDF-Matupi nih May 4 ah cathanh a chuah. Cathanh a chuah mi chung ah, “Kan sin ah CDM an rak tuah mi kong he pehtlai in Matupi khuami nu 6 le pa 1 ralhraang nih an tlaih hna i an tukvelh hna an hrem hna.\nAn meithal zuun 3 ngah khawh than nakding ah khuami tlaihkhih, tukvelh le an hrem hna lawng si lo in raal khamnak ah an hman mi hna hi CDF-Matupi nih kan duh hrimhrim lo,” tiah aa tial. Cun, SAC ralhrang telh in zei bantuk ralhraang phu he hmanh i thlennawn in zeihmanh kan tuahti bal lo tiah aa tial chih. Crd – THP


R.I.P : Hngakchia Kum 3 Minung Cu Lam Ah A Ruak In An Char A Poi Tuk Ai E – Onlinenungak\nR.I.P : Hngakchia Kum 3 Minung Cu Lam Ah A Ruak In An Char A Poi Tuk Ai E\nKan hnu chun nazi 1 hrawngah khan Khawnkawn le Zotlang karlak lam, Champhai palik Check Gate in km 1 hrawng hlat nak ah nu hngakchia ruak char a si i, ruak chartu pawl nih Champhai palik an theihter colh hna hnuah ruak an charmi cu Neihlianthanga i an fanu Lawmsangzuali ( kum 3 ) mi a si.\nLawmsangzuali le a u pa cu lungphur mawtaw cung ah an thu i mawtaw mawngtu pa nih tum cang uh tiah a ti cuahmah ko hna i a mah zong nih an tum dih rua tiah a ruah i, mawtaw a van mongh than hnu zong ah cun, Lamsangzuali cu a mawtaw cung ah a thu timi a theih ti lo nak kong cu mawtaw mawngtu nih a chim. Asinain, Lawmsangzuali upa nih cun a nau Lawmsangzuali cu mawtaw ah a thu ve tiah, mawtaw mawngtu umnak lei siloin Battery post lei ah a thu tiah a chima. Cupin ah Mawtaw nih a nau a tlak lio a hmuh nak kong zong a chim.\nLungphur mawtaw cu zohthan a si tikah a mawngtu thut nak le mawtaw hnulei karlak Battery post pawng ah hngakchia thutnak ding hmun an hmuh. Curuangah Champhai palik nih cun Lawmsangzuali cu mawtaw cung in a tla bak ah an pom. Zeiruang ah tiah cun, a tlak nak ah a tukbuhrum ah hliamhma faktuk a um an van zuanhnawh tik cu a nunnak a rak liam manh cangCredit : VAPUAL AUAW


Atulio Kawlram Media Dirhmun – THE CHINLAND POST\nAtulio Kawlram Media Dirhmun\nCatialtu - Salai Hung Tun Gei\n|Salai Hung Tun Gei – Chin Digest – December 2016| — Media timi biafang hi Greek holh in a chuakmi a si i, thil pahnih karlak i a ummi khi a sawh duhmi a si. Tanh hlei ngei loin khat lei le khat lei karlak ah kaphnih thawngpang thanh piak, thil sining phuan le pehtlaihnak va tuah piak khi a si; tahchunhnak ah cozah le mizapi karlak, mizapi le mizapi karlak, ram khat le ram khat karlak tbk. pehtlaihnak serpiak khi a si. Cu bantuk pehtlaihnak ser piak tik ah TV, Radio, Newspaper, Journal, Magazine, Novel, Internet tbk. pawl hna hi hman an si i, media tiah auh an si. Media nih a rian ah aa hmaithlak bikmi cu mizapi ca thathnemnak chuahter le policy langhfianter khawh hna hi an si. Cun media rian in miaknak a chuah nakhnga zong aa zuam ve awk a si. Thawnglatu (journalist) timi cu a cunglei kan hun langhtermi media phunphun chung in pakhatkhat ah a tuan i, thawngpang a thanhtu hna khi an si.\nAtu lio Kawlram media dirhmun hi Pu Thein Sein cozah a kai hnu in media phihkharnak tampi a hun on in zalonnak zeimawzat hmuh khawh a si. Ramdang cozah le mipi zong nih an hun thangthat ngaingai hna. Cu bantuk in zalonnak a um kan ti lio ah media phu lei in si seh, mizapi leikap zong in tuanvo lakding kan ngei tam deuh ve. Kawlram bantuk in miphun tampi le biaknak tampi a umnak ahhin cun a miphun huap in buainak meici chuahter hi a fawi ngaimi a si. President Thein Sein a kai hnu in Newspaper le Journal phun tampi a hun karh i, atu ahcun an tam ngaingai cang. Media a hme deuhmi pawl hna i thazaang a der rih ruang le media nganmi hna nih chawlehnak le miak duhnak mit rumro in thil hmete zong nganpi bantuk in an hun tial tik ah buainak a chuakmi tampi hmuh khawh a si.\nKawlram Media Dirhmun le Harsatnak\nDemocracy ram pakhat ahcun media zalonnak hi rampi thanchonak he dengteo in aa pehtlaimi a si. 2008 Phunghrampi ning in Pu Thein Sein cozah an hun kai hnu in Kawlram ah media thar tampi an hong chuak. Asinain a chuak tharmi media caah harsatnak tampi a um. Miphun le ram dawtnak lungput he dirhmi media pawl hi a bik in tanhhlei an ngeih khunmi hmuh khawh a si. Cu bantuk in media nunza (ethic) ah thazaang dernak tampi a um bantuk in khat lei ahcun media nih a tuanvo a simi zalongte soiselnak, mizapi fimchimhnak, mizapi nuamhnak pek tbk zong tampi an tuah khawh ve thiamthiam.\nCu lio ah cheukhat media ve nih cun chawlehnak le miaknak mit rumro in an tuah ve tik ah an Newspaper/Journal/ Magazine tampi zuar khawhnak lawng kha an ruah i thil hmete kha thil nganpi bantuk in tial, mizapi nih an rel zuam bik lai tiah ruahmi horduhcuai kong tial, nu hna serhsatnak kong hna biafang luan deuh i tial tbk hna zong atu tiang ah tampi kan hmuh khawh rih.\nAtu ah Kawlram media nih an tonmi buaibainak ah dirkamhtu le tawlrelpiaktu Myanmar News Media Council cu phungningte in Pu Thein Sein cozah chan a dongh lai te khan kan hun ngei cang. Cu lawng si lo in Kawlram media thanchonak ah bawmtu ngai a simi Myanmar Journalism Institute, Yangon Journalism School, Mandalay Journalism School tbk media kong cawn khawhnak sianginn zong an um cang. Cun, thawnglatu covo runvennak caah tiah dirhmi Myanmar Journalist Network, Women Journalist Network tbk pawl zong an um cang. Cun tlangcung miphun kan umnak zong ah Media Network a phunphun ser cio a si. Chin zong nih Chin Media Network timi kan ngei. Mah bantuk phu le sianginn vialte cu Pu Thein Sein cozah an kai kum 2010 hnu in aa thawk tiah chim khawh a si.\nTukum August 2016 tiang ah Ministry of Information nih an thanhning ah; nitinchuak thawngzamhca (Daily Newspaper) chuahnak ah laisen a ngahmi phu 35 an um i, a chuah taktakmi phu 20 an si; Zarh khat voi khat chuak Journal caah laisen a ngahmi phu 435 an si i, a chuah taktakmi phu 253 an si; Laisen a ngeimi News Agency phu 44 an si i, mah chung ahcun phu 35 nih caanhman a tuanmi an si. A hlan ralkap uknak lio ah khan cun nitinchuak thawngzamhca hi cozah lawng nih an rak chuah i, zarh khat voi khat chuahmi Journal hmanh hi a sawm hrawnghrang lawng an si.\nCu tik ah, atu bantuk in media zalonnak innkhar biatak tein an hun on i, media mah zahzah kan karhmi nih hin Democracy ram pakhat a inntung palinak a simi Media hi tha tein rian a tuan taktak ko cang maw? Zalonnak teh a um taktak ko cang maw? timi ruah len awk thil tampi a um i, kan hun zoh lai;\n1. Pu Thein Sein cozah chan ah khan zalongte in thawngpang lak khawhnak zeimawzat a um nain cozah zung ah thawngpang va lak belte cu a rak fawi lo. Myanmar Media upadi zong Pyidaungsu Hluttaw ah an rak fehter nain cozah zung pawl le media hna karlak pehtlaihnak kha a thangcho hlei lo. Mah upadi ah aa telmi cu “thawnglatu pawl nih cozah zung ah thawngpang an lak tik ah rampi biathli dah ti lo, an duhmi konglam paoh pek ding a si lai” tiah tha tein aa tial. Asinain cozah zung riantuan pawl nih thawngpang i pek khi an tih peng rih ko, cunglei an pule nih siik siloah phuah lai an phang. Cu bantuk cu Laitlang le khualipi he aa hlat deuhnak khua pawl ah khin a cang khunmi a si. Cu lawng silo in Pu Thein Sein cozah chan ah khan cun thawnglatu pawl kha media upadi ning silo in a dang upadi in tazacuai le thongthlak a tongmi an rak tampi.\n2. Atu NLD cozah kan hun phan i, media zong nih si seh, mizapi zong nih ruahchannak nganpi he kan cuanh hna. “Thlen caan a cu cang” tiah an hun aupi i, mizapi zong nih kan zumh ruang hna ah thimfung kan rak pek hna. Asinain atu tiang ahcun kan i ruahchanning bantuk in a si kho rih lo. A hlan ralkap uknak bantuk phun kha a si tiah media zalonnak kong he pehtlai in a chim tawk zong an tampi cang. Khat lei ah cozah an tuannak a sau rih lo caah a si a timi zong an um ve thiam. Atu NLD cozah thar ah mizapi nih an chim tam bikmi pehtlaihnak upadi (Electronic Transaction Law) pohmah 66(D) ah aa tialmi “mi mualphohnak” timi le “thihphaihnak” timi zawn khi atu lelek in an hmanmi hmuh khawh a si. Mah pohmah in tazacuai le thongthlak hi media riantuantu chung in mi tampi zong nih an ton i, mi sawhsawh zong nih tampi an ton ve. Cu ruang ah zeitik caan paoh ah duhning hoih paoh in thawnglatu hna tazacuai khawhnak pohmah 66(D) hi a um awk a si lo, tiah a ruatmi an um bantuk in a um awk a si rih ko tiah a ruatmi cheukhat zong an rak um ve.\nHi pohmah he pehtlai in a poi bikmi cu mi pakhat nih thil pakhat a tial tik ah a tialmi a dik le dik lo hlathlai ta hmasa loin tlaih an duhmi hna kha tlaih khawh an simi hi a si. A ngaingai tiahcun a dikmi Democracy phung ahcun rammi vialte nih zalongte in chimphuannak, soiselnak a um tawn. A bik in thawnglatu nih a tialmi kong ah a dik le dik lo hlathlai ta hmasa loin tlaihkhih le thonghlak colh kha democracy phung he cun aa kalh bakmi a si. Pu Thein Sein cozah chan kum nga chung ah khan cun hi pehtlaihnak upadi pohmah 66(D) in taza an cuaimi hna hi (11) a si i, atu NLD cozah thla riat lawng a si rihmi ah tazacuaimi (25) lengkai an si cang. Hi thil pahnih kan zohti si ahcun Pu Thein Sein cozah chan lio nak khan NLD cozah chan ahhin Media thawnglatu pawl an zalong lo deuh ti khawh a si.\n3. Kawlram media upadi ning ah thawnglatu nih buainak a chuahpi tik ah tazacuai i thongthlak siloin thil sining hlathlai hmasa hnu ah palhnak a um ahcun tangka liamter si seh tiah Myanmar News Media Council nih rampi huap in cozah he hnatlaknak an ngei i, upadi an ser. Asinain thawnglatu nih buaibainak an chuahpi tik ah upadi a dang in tazacuai an ton tawnmi hi a lam dang in media zalonnak an buar bantuk a si. Thawnglatu buainak tawlrelpitu ding ah Myanmar News Media Council a um cang ko nain tazacuai hlan lawng ah tawlrelpi khawh a si, tazacuai cangmi kong ah i thlak khawhnak nawl an ngei lo.\nA hlan ralkap cozah chan ah khan cun thawnglatu pawl hi harsatnak tampi le tihnung phunzakip lak ah thawnglak a rak si. Pu Thein Sein cozah a kaika tiang ah khan Kawlram ahhin thawnglatu zakhat hmanh an rak tling lo. Atu ahcun thawnglatu thong nga dengmang an phan cang tiah Myanmar Journalist zung nih an chim. Mah vialte thawnglatu chung ahcun a tam-u cu mino tete an si hna. Hi bantuk mino hna hi kan rampi thanchonak ca ding ah luhlinh in rian a tuanmi an si tiah an ti tawn hna. Media ah a tuanmi atu lio mino hna hi dikte in democracy lak kan zawh khawh nakding ah bawmtu tha bik an si tiah, thazaang a pemi tampi an um.\nMedia a thawn lawnglawng ah a dik loin riantuannak, eihmuarnak, zawmtaihnak, miphun thleidannak tbk pawl kha a zor hnga i, cozah riantuami cung zong ah hmuai ngeite in ngiathlainak le sawhchihnak a um kho hnga.\nA hlan ah khan cun media rian hi pawcawmnak tlak in tuan khawh a rak si lo nain atu ahcun media phu zong an karh i, media phu karlak ah zuamcawhnak tampi a um caah riantuantu caah thla khat hnu thla khat, kum khat hnu kum khat in lahkhah a kai vima ve caah ruahchannak tampi a um kho ve cang. Media rian hi khoika hmun khoika zawn paoh ah a ummi hmunhma tampi a hong um.\nChanthar ruahnak, chanthar fimthiamnak le thilri karlak ah a hung thangmi nih mino kannih hna nih a hlan cozah chia tang ah a thangmi kan pale hohatnak tang ah kan um peng rih ahcun hman awk a tlak lomi bantuk kan si hnga. Mah tik ah kan ram caah santlai lo tukmi kan si hnga. Cucaah a nuam i dirhmun a sangmi ram ser khawh nak caah kan pawngkam ah a ummi thil dik lo, dik lonak in riantuannak vialte kha media kan dirhmun in kan rak tan cio a herh.\nCozah lei kap zong in a dikmi democracy ram kan ser khawh nakding ah media namnehnak le phihkharnak um loin cozah riantuannak vialte kha zalongte in sawhkhinak le soiselnak zong an kan on piak awk a si. Atu cozah thar a hun kai cangka in zeidang thlennak hmanh langsar in an tuahmi hmuh ding a um hlan ah media le online ram dawtu hna kha tlaih khih le thongthlak hi cu a tha lei kap siloin a thatlonak lam lei a zawh ti khawh a si. A bik in nitlak ram hna caah chim ding tampi a um hnga.\nSalai Hung Tun Gei cu Chin World Media ah Editor in Charge a tuan liomi le Chin Media Network ah Adovcacy Director a tuan cuahmah mi a si. Careltu caah theihtha a si tiah 2016, December chuak, Chin Digest ah a tialmi kan rak langhter thanmi a si.\nPrevious ‘Caholh dawh lo’ Nih Mi A Molh Ter\nNext Chin State Le Lihninh


Rialti khua ramlak i an hmuhmi ruak an vui – Onlinenungak\nRialti khua ramlak i an hmuhmi ruak an vui\nRialti khua ramlak i an hmuhmi ruak an vui. Rialti khua lampawng ah aruak in charmi pakhat ( aho si hngalhlo mi) cu Nihin October 23 ah Thlanrawn mino pawl nih fimhlawm in Lungpi Baptist Church Pastor, Pastor David nih thlacamnak in a vui. Aruak hi Hakha-Falam kar 144KM ah an vui i, a minung hliah asi tik le, unau sahlawh theih asi tikah a ruhkhua lak asi te lai tiah theih asi. Credit : The federal times\nthawngpang dang : Palek Panga Nih CDM Kan Tuah Lai Tiin Pafa Pahnih An Hlen I An Thah Hna\nSagaing ramthen Kanbalu peng, Chet Tin palek sakhan in palek panga nih CDM kan tuah lai tiin Kangyi khuami U Tin Tun le a fapa Kaung Thiha cu an auh hna i biahalnak hmun ah an thah hna tiah khuami hna nih an chim.\nU Tin Tun le a fapa cu palek panga hna bawmh dingin Kangyi khua in Chet Tin khua lei an kal lioah palek nih an tlaih hna i Oct 21 ah ralhrang biahalnak hmun ah an thah hna tiah theih a si.\nU Tin Tun le a fapa thihnak kongah ralhrang nih cun an tak cungah tuahchom bomb kan hmuh i dir u kan ti hna nain an dir duh lo caah kan kahmi hna a si tiin lih le hrokhrawl in thawng an thanh, tiah khuami hna nih an chim. Ref: Khet Thit Media\nA dang: Thluaklei tlamtling lomi nih hringtu a pa telh in minung 4 naam in a thah hna\nChin ramkulh, Mindat peng Makiu Ingnukhua ummi Maung Zawng Thang (Kum 36) nih October 22 chun ah hringtu a pa telh in minung 4 hna cu tlanglo facang an cil lioah ruahlo piin naam in a thah hna, cun midang pahnih zong a hliamh hna tiah theih a si.\n“Pastor pa a dawtu pawl nih a lo facang tuan an bawmh. Anih hi cu hlan cu mi zong harnak a pe balmi a si lo, thlapa lai lio si caah a zawtnak a puan bia zong si kho. Cun ram buairuang le zawtnak ruangah lengchuah a ngahlo caah thinlung retheih ruangah ruahlo piin a zawtnak a zual zong asi kho. Khua upa nih an tlaih i an hren ko ” tiah khuami pakhat nih cun a chim. Source: Zalen


HAWIKOMHNAK CAAH A HERHMI LUNGPUT TtHA - Senri Cazual\nHAWIKOMHNAK CAAH A HERHMI LUNGPUT TtHA\nPosted by Admin | Sep 12, 2014 | CMC | 0 |\nPu T`ial Hre\nBiahmait`hi: Ka tlintlak lopi in hi bantuk Caant’ha ka hmu khawh ve caah Pathian cungah kai lawmtuk hringhran.A caan a ka cheuhtu kan president pa cung zongah kai lawmnak ka langhter duh.\nPoliticians pawl nih election lai ah an tuah hmasa bik mi cu, political campaign asi.Anmah party dirpi tu le t’anhtu ding hoikawm an sawm/kawl hna. Jesuh khrih nih vawlei ah riant’uan ai thok tikah a tuah hmasa bik mi cu zultu ser asi. Phungdangin chim ahcun amah lungput a tonmi, hoikawm a ser hmasa hna. Pathian nih Adam kha amah lawng i a um hi at’ha lo, hawile bawmtu ka ser piak lai a ti i, Evi kha aser piak. (Gen 2:18) kan nih laimi cheukhat zong Korea kan phan bakin mah te lawng i um cu a t’ha lo, chiatni t’hatni a ton kho ciomi kan si pinah, mahle holh tein Pathian biak a nuam cem tiah kan ruah caah CCF hoikawmhnak bu ah kan ra lut cio hna. Vawleicung ram hrawitu vialte hna khi an ra ithoknak cu bawmtu hoikawm a rak ser hmasami longte an si dih. Vawlei lei long siloin kan Pathian hrimhrim nih ihoikawmhnak a biapi zia fiang tein alanghter. Tutan CCF kan chuseok ahhin laimi khrihfa hna nih kan baunak asi ko rua tiah ka ruah mi “Hawikomhnak caah aherhmi lungput t’ha” timi hi tlawmpalte ka van chuahpi ve. Hoikomhnak timi hi mirang holh in fellowship asilo ah friendship tiah an ti. Ka hawipa nih fellowship timi cu hawikom rual hmunkhat te icit t’i mi tingbaw tiah a leh. Pakhat tete in leh ahcun ahman ngai ve. Lungput timi cu nan theih cia dih bantukin kan i ngeihmi kan thinlung/kan ziaza ti usihlaw kan palh lai lo dah. Hawikomhnak ah aherhmi lungput hi a tamtuk i, a kau ngai mi asi caah kan ngeihmi ri khiah piakmi caan chungah ka chim dih kho lai lo. Dotorate degree pasarih a ngahmi Billigraham hman nih tlinte in achim khawh ding asiloh. Cucaah, kannih CCF laimi he ai tlak deuh rua ka timi pahnihthum te ka van chuahpi ve.\n1. Sining zeimawzat kal takmi lungput\nAa khat lomi minung hon ikomh tikah pakhat le pakhat kan sining kan ihrawm khawh ngai a hau. Bawi Jesuh khrih nih minung he ikomh a duh tikah Pathian a sinak kha a kal tak bantukin midang he kan ikomh khawh nak ding ahcun kan sining kha zeimawzat cu kan kal tak ahau ve. Sianghngakchia le saya.. boss le riant’uan tu, fapa /fanu fangkhat tbk….\n2. Midang duhnak hmuhpiak thiam mi lungput a herh.\nMi cheukhat cu mah duhning chim le rel cu kan thiam ngai hna. Asinain, midang duhnak kan theihpiak thiam ton hna lo. Midang duhning kha hmu thiam izuam ulaw nanmah duhnak lawng kha ruat hlat u. (philipi 2:4) kawl holh in chim ahcun Alaih kan theihlo caan a tam. Mizo ka hawiipa nih tanghra aun a hau loh alaih theih lawng a herh a ra ti bal.\n3. Lungrual duhnak lungput\nHawikomhnak ahhin lungrualnak a biapi bik. Cu lungrualnak kan ngei khawh nakding ahcun atanglei lungput hna hi ngeih kan herh.\nMi thleidangnak ngei lo\nMi upat thiamnak\nT~uantlaknak ngei lo\nThilt’ha tuah duhnak lungput\nNawl buar duh lonak lungput\nA poimi le a poi lomi thleidan thiam\nZuamnak (competition) lungput ngei\n4. Laimi nih saram cungah kan ngeihmi lungput\nLaimi nih saram khi kan dawt kho hrim hna rualo tiah ka ruah. Nu ah thurhnawm deuh in a ummi khi, ” Uico pa” kan ti theu hna. A U/nau nupi a sualpi ti bantuk thawngpang kan theih tikah cu pa pi cu saram lungput a keng kan ti Kan hmai ah a bomi a chuah si le arsik ka ngei kan ti. Saram nehsawhnak lungput t’halo kan ngei caan a tlawm lo. Laimi nih saram dawtnak lungput kan ngei khawh lomi a ruang cu saram an sining t`ha tein kan theih fian rihlo ca zongah asi kho men. Saram vialte khi Pathian nih hi vawlei ah um seh tiah nawl a pek i a um sawhsawh mi an si lo. Pathian nih vawlei a lak i, kanmah minung bantuk tein a ser in, a ser ve hna. (Gen 2:19) Vawlei in sermi an si ve i an thih tikah vawlei ah an kir than ve. Minung he sernak ah kan ikhat bak. Thil tikhawhnak ah minung nih saram kan tluk hrimhrim hna lo. Kawl nih Aazun ngapa an timi ahkhin kan zoh hmanh lai.\nMit in Hmukhawhnak Aazun ..e.g mupi\nHnakhor in Theih khawhnak ( Aazun) .e.g Lingnuh (Phapalet)\nHnar in theih khawhnak (Ananh khan Aazun) …e.g hnerhte , Uico\nThluak in theih khawhnak aazun e.g Sai (vui)\nHawikomhnak caah a herhmi lungput t’ha ngeih khawhnak ding caah hin tuah dingmi thil dot tampi an um. Minung hi thilt’ha tuah kan theih ko, kan tuah kho lo. Thilt’halo tuah zong kan theih ko nain kan tuah peng ko. Kawl nih cun mit’ha timi chungah khin nu paw chungin lungput t’ha cia in a chuahmi an um i, cawnnak le hmuh theihnak in a lungput a t’hami zong an um ve an ti. Kan lai phungtluk ah seihnam t’hiht’ha nun t’hinh t’ha an ti bantukin kan lungput cu kan pumpak cungah aa hngat mi si. Filipi 2:5 ah, “Nan lungput cu khrih nih a rak ngeihmi lungput kha siseh ati bang Hawikomhnak caah aherhmi lungput t’ha kan ngeih khawhnak dingah kan Bawipa Jesuh khrih lawnglawng izohchunh in kan nun karhlan\nzungzal mi CCF si hram usih.\nNote: Internet line um lonak le loriak bantuk hmunhma in t`ialmi cathluan asi caah Reference/sources zeihmanh ka tel kholo .Thesis t`ial a si lemlo caah a ruahzia nan ka thiam naklai Bawi khrih min in kan nawl hna.\nPreviousCheuhra Cheukhat Peeknak\nNextImmigration Ruangah Maw Kan Tian


China Khuapi Pakhat Cu Thong Inn Bantuk Ah A Chuah Cang – FIAKFAIROCK\nChina Khuapi Pakhat Cu Thong Inn Bantuk Ah A Chuah Cang\nKashgar ti mi min cu hlian liopi ah china nih an rak ngeih cang mi hlang lei kam a um mi khua pi pakhat a si. Mah khua hrawng ahhin Uighurs ti mi mi bu hna le adang muslim pawl cu khua an sa hna atu uighur pawl cu an ram in an chuah tak hna i an khua lengah nun khua an khuar hna tiah thei a si.\nMah ka khua pi a si mi kashgar a puainak a ruang bik cu biaknak leiah thlaidannak a um caah a asi tiah hmuh khawh a si, china ram hi anmah china biaknak phung a tanh ngaingai mi hna an si caah mi phundang ramdang hna in a ra mi biaknak kha an cohlang hna lo cu caah mah khuapi hrawng hi ral a tho peng hrimnak a chuak peng tiah theih a si.\nMah khuapi hrawng ahcun minung hawi hna nih harnak an ton ruangah an sining va hlat ah mi zoh tu phu hnanih an kal tawn hin anmah lawng in kal ngam a si lo an khuapi hna cu ralhrang nih an kulh hna lawng si lo in muslim a si mi hrimhrim hna cu an tuk an velh hna lung in an cheh hna tiah an chim.\nMah harnak le ithahvelhnak ruangah nu le pa ngei lo ngahtak can a pha mi hna hi minung a thong in 7,000 leng an si hna cun uighur hrawngah minung tam tuk te camp ah um in khua a sa mi hna a thongthong in an um hna tiah theih a si.


Sandah Piak Mi Khawp Mipi Nih US Ralkap Le US President Rak Kan Bawm U Tiin An Au Cang. – Chintanbo\nSandah Piak Mi Khawp Mipi Nih US Ralkap Le US President Rak Kan Bawm U Tiin An Au Cang.\nMyanmar mipi nih myanmar ralkap le Police an i bochan duh ti lo.Myanmar ralkap le Police an cihmih an duh cang hna timi cu vawleipi theih in an langhter taktak ko cang. Cu lawng si loin Min Aung Hlaing kan doh piak, hramhram in Mipi Cozah uknak an kan chuah mi hi kan hal piak tthan tiah US President Joe Biden zong an sawm cang ti si.\nTutan thil bantuk in Kawlram ahcun a cang bal lomi, Kawl ralkap hrim nih cun an huat taktak mi asi. Kawl ram mipi tampi cu ralkap hramhram uknak duh lonak langhter ding in khuapi chung ah an chuak tthan cang hna. Cu ahcun “US President Joe Biden kan bawm timi Poster an i tlaih dih, cu lawng si loin USA Army kan bawm uh, Kawl ralkap hi kan doh piak hna uh tiah US President USA Army bomh halnak Poster pawl zong an i tlaih dih hna hi asi.\nLungfak ngai a si ko, Kawlram venhim tu ding ah Ralkap le Police kan ngei ve ko nain ralhrang ah mipi nih kna ruah dih cang hna. Ralkap le Police kut in kan him ti lo caah Kawlram mipi nih bochan ding kan ngei ti lo, cu caah US President le USA ralkap sin tu ah Kawlram mipi nih kan bawm hram uh tiah bomhnak an hal cang hna hi asi.\n“US, UK le a hawile vialte nih Kawl ralkap cung ah zeibantuk dantatnak nan tuah mi paoh Kawlram mipi nih kan cohlan dih. Kawl ralkap hi US ralkap nih kan doh piak hna uh. Kawlram hi kan khamh hram uh. USA ralkap bomhnak kan herh cang. Kawlram ah ralkap kut in kan him ti lo. UN le US nih Kawl ralkap hi dantatnak kan pek piak hram hna uh” tiah mipi hna nih Poster i ken in Kawlram zalam pi ah an au hi asi.\nAtu ah US nih Kawl ralkap ralbawi cung ah sanction hmang in dantatnak cu a tuah cang. A si nain Kawl ralkap lei nih an thiltuah mi ngol an tim hlei lo. Cu caah Kawlram mipi nih USA ralkap cawlcanghnak hrim a herh ti tiang in an hal hi asi.Hi hmanthlak pawl hi Kawlram mi dihlak, Chin mi dihlak zong nih kan timeline cio ah tar hna usih, US Embassy zong ah va hmuhsak uh sih law US pi nih an kan zuan hnawh colh khawh men ko.\nJoe Biden nih Statement a pek lio ah “Kawlram buainak hi US rampi humhimnak zong a hnorsuan khawh mi asi” tiah fiang ko in a chim cang. Cu caah US ralkap cawlcanghnak hi Joe Biden nih a tuah taktak nak in ahcun Kawlram mipi nih a tu bantuk in, pianghlang taktak in aunak zong hi a biapi ngai mi asi.\nThong Inn In A Chuak Mi Hna Nih Ralkap Biathli An Puan Dih Cang.


Tu tan thil a cang mi cu President Trump zaangfah a si bak ko, mah bantuk tiang cu\nPresident Trump cu White House PEOC Ah A Um.. Sandahpiah tu hna nih nizan ah white house an neih caah secret service nih President Donald Trump cu Presidential Emergency Operations Center [ PEOC] timi white house inn chung i, East wing timi inn tang i a ummi khur, bunker chungah an luhter.\nPresidential Emergency Operations Center [ PEOC] timi hi US president caah special in an khuarmi vawlei tang lungkhua a si i. US ral a thawh caan, terrorist nih an tuk caan le President caah tihnung asi caan poah ah President an thuhnak hmun a si. Muslim ralhrang nih 9/11 lio ah New York khua i world trade center an kah lio ah Vice Presdient Dick Cheney an chiahnak a si. Mah lio President Bush cu Florida a phan. Mah PEOC bunker pi hi vawlei ralpi 2nak lio ah President Franklin D. Roosevelt him tein Presdient a tuan khawhnak caah an rak sakmi a si. Credit- Salai Lairamthang\nBe the first to comment on "Tu tan thil a cang mi cu President Trump zaangfah a si bak ko, mah bantuk tiang cu"


ISRAEL MIPHUN (Judaism) PAWL KA HMUH NING HNA. - Chin Eleven News\nJune 29, 2021 admin@chin11news.com World 0\nIsrael Miphun hi, kan Bible Biakam hlun ah cun, Pathian thim mi Miphun An si nak kan hmuh, kan Lai Mi zong nih hin, khrifa Zumtu țha taktak ah A ruat mi kan um hna, Israel hi khrifa zong an si loh, Jesuh khri zong An zum loh caah an thah,.\nJesu nih Johan, 14:6 chungah, keimah hi lam le biatak le nunnak ka si; keimah sinin ti dah lo cun, Aho hmanh Pa sin an phan kho lo, tiah fiangte in Achim, Cu caah Jesu khri Azumtu Athisen tlanh nak Ai fiang mi nih cun, Israel Miphun ka si lo hi ka vanțha ti ah ka ti ngam nak Asi,.\nCu caah, Israel tuan bia hi kan zoh tik ah, Sal in Akumkum in An tang hna, David siang Pahrang le Solomon chan ah Ningcang tein An um hna, Ahnu ah An vai vuan țhan.\nKum zabu kum-20 lai fang hrawngah “Hitler” nih Europe ram Israel(Judaism) pawl Milion-6 (ting 60) hrawng a rak thah hna ning te hna zoh tik ah le, 1948 in Independence An hmuh hnu zongah ral an Nei tuk, Chun he zan he thin phan dai lo Asi peng ning hna, Ca pakhat ka rel mi ah, Biakam hlun Bible cu, Juda biak nak Asi tiin ka rak rel bal,.


Chief Minister Salai Lian Luai Thlah Si Cang – Chin World News Evening\nChief Minister Salai Lian Luai Thlah Si Cang\nFebruary 2, 2021 February 2, 2021 Salai Van Chin News\nHna ngam deuh si cang. Nizan February nikhat ah ralkap nih uknak an lak hnu in rampi president telh in NLD hruaitu vialte zong ralkap nih tlaih dih an si hna. Mah chungah Chin State cozah rianttuantu lutlai hna zong an tlaih hna i, a cheu cu an thlah tthan hna. Sinain a cheu hruaitu lutlai bik cu thlah an si hlei lo.\nNihin February nihninh ah Chin Ramkulh Chief Minister Salai Lian Luai cu ralkap nih an tlaih nakin atu naite ah an thlah than cang tiah thawng theih a si. Asinain belte in nithum chung leeng chuah loin, inn ah i hren ding nawl an pek tiah thawng kan theih. Atiang ah Pu Zo Bawi le cheukhat tu hi cu an thlah rih hna lo.\nRelchih. US Biden cozah nih Myanmar sipuazi phihnak sanction a tuah than tik ah cun US campany pawl an kir dih than lai, kan ram ah sipuazi tuah a ngah ti lai lo. Ford le Chevrolet motor- Visa card- Coca-Cola- KFC le Burger King tbk khi kan ram ah kan hmu ti hna lai lo. An sin riantuantu tampi rian ngei loin an kaltak te hna lai. UN zong nih sipuazi phihnak an rak tuah chap ve ahcun ramdang company tam deuh cu kan ram chung ah hmuh khawh an si ti lai lo. North Korea kan hluan te ko lai.\nSipuazi phihnak hi ramdang cozah le UN nih cun hmual a ngei bikmi ralkap dantatnak tuah ah an ruah, a dik ngai ko. Nain, rampi sipuazi a tla dih lai caah harnak a ing taktak te ding cu rammi kan si lai. Salai Lungthli Tum\nUknak Lakmi Kongah Min Aung Hlaing Nih Fiang Cikcek In A Chim Cang


Thlichia le Tilet hmanh nih dah ngai a bia an ngaih ko hi! | Chin Baptist Mission Church\nThlichia le Tilet hmanh nih dah ngai a bia an ngaih ko hi!\nKhrih cu vawlei ah A Pa rian a tuan lio ah, khuaruahhar tampi a tuah. Mi tampi a dam ter hna. Sibawi te nih damh khawh lo mi thinghmui ngei zong a damh hna [Matthai 8:1]. Khuachia khuavang nih a tuahmi hna a damter hna. A thil ti khawhnak thawng an theih tikah Khrih cu mi tampi nih an zulh. Zanlei sang ah Khrih nih a zultu hna cu rili khattelei ral ahkhin va kal usih a ti hna. Lawng chung ah an lut. Cun thlichia cu a hrang ciammam i tilet cu an lawng chung ah a lut cuahmah ko, an lawng cu ti a khat dengmang [Matthai 8:23; Marka 4:15].\nZultu hna cu an thin a phang tuk. Khrih cu an hlam. Khrih cu lawng hnu lei ah a um i, chantling cungah aa hngilh. A zultu hna nih khan an va hlauh. “Saya, kan thih dengmang tung, zei poi lo in maw na um ko! an va ti.” A tho i Khrih nih thlitu cu hrang ti hlah tiah nawl a pek. Thlichia le tilet cu an dai. Zultu hna nih “Thlichia le tilet hmanh nih dah ngai a bia an ngaih ko hi! an ti.\nHi Bible caang ka rel paoh ah Lairam kan um lio i ka hmet lio ah ka pa he lo kan riah i totho a hrangmi ka thei tawn. Khuacan a hman lio ahcun Lairam ah April le May thla chung ah totho hi voi kua a hrang. Elementary sianginn ka kai lio a si i thal sianginn khar he aa tong i lo kalnak ah ka pa ka rak zul. Zan lei fate totho a hrang tawn. Kan thlam fate cu choih dih a zalh. Thlam khar cu a chung in kan tlaih, ruah nih cin dihlak in a kan surh. Thin a phan khawh ning cu tihnung tuk a si.\nHi bantuk thlichia hi Khrih nih a daihter mi a si. An i citmi cu tilawng a si, tung a ngei lo, an hrenmi a si lo, ai hnin tuk, an lawng chung ah ti a lut cuahmah fawn. A zultu hna cu thinphang tuk in an um. Khrih nih nawl a pek i thlichia cu a dai. A zultu hna cu hnangam tein an um kho than.\nThlichia cu a phunphun a um. Rilipi ah a hrang mi hurricane le tlang ah a hrangmi tornado cu tih a nung tuk. USA ah Oklahoma State cu tornado tamnak a si caah a rawk can a tam. Laimi tampi nih um ding an duh tuk lo. Mi tlawm te an um. Teddim cu tampi an um. Hi thlichia nih inn lo a rawk hlei ah minung nunnak tiang tampi a lak tawn.\nHi vawlei ah a cangmi thlichia si lo in, minung kan nunnak ah Sehtan thlichia hi a tam tuk. A thawng tuk. Minung nunnak tampi a lak tawn ve hna. Thinlung phurhrit a kan pek. Lungretheihnak a kan pek. Lungdonhnak a chuah ter. A caan ahcun hmun tampi ah Khrih he kan i citmi kan tilawng pi a simi “khrihfabu” hmanh hi a hninh tawn. Hi bantuk thlichia hrang lak ah um cu mi tampi nih an tih tawn. Awlokchawng in an um tawn.\nHi thlichia cu zumtu hna kan chung in Sehtan nih a chuahter mi a si. Ahohmanh nih Sehtan hmanmi zumtu si cu kan duh lo. Nain, kan i hngalh lo in a kan hman sual tawn. Hi bantuk Sehtan thlichia le tilet hi daihternak ding ah a dang a um lo. Thlichia le tilet nih a nawl an ngaihmi Khirh lawng hi a daihter kho tu a si. Thinlung in kan dam lo tikah thinghmui hma a damter khotu le khuachia riantuannak vialte a hrawk kho tu Khrih hi kan herh. Kan sawm ahcun Khrih nih damnak a kan pek. Kan phurrit vialte a zaang. Lawmhnak le daihnak hrampi a simi Khrih cu kan thinlung chung ah thlizil bantuk in a hrang. Kik zirziar in kan um. Kan tha a kan hrimh ter. Kan damnak Khrih hi hngalh fian ahcun thangthat lo awk a tha lo. Kan i lawmhnak Khrih a si. Pathian nih thluachuah kan pe ko seh! Amen.\nSehtan Hriamnam ‘Tihnak (Fear)’\nTihnak hi Sehtan hriamnam tha bik a si. “Na tuah kho lai lo, ka tuah kho lai lo” timi thinlung kan ngeih ahcun kan chung ah Satan nih rian a tuannak a si. Satan nih minung hi thinphang le thlalau in a kan tuah. Kan thin hna a kan hunter. Siarem lo in a kan tuah tawn. Pathian bochannak thinlung kan ngeih lo ahcun Sehtan nih a kan tei taktak ko lai. Hi tihphannak cu zumtu paoh nih kan tonmi a si. A tha lei in si lo in, a chia lei in kan thinlung nih a ruahmi paoh cu Pathian sin in a ra mi a si lo. Pathian nih a chia le a tha hngalh/thleidan khawhnak thinlung a kan pek. Bawipa Pathian hmai ah ‘thinlung thiang [pure heart]’ te in kan hman khawh ahcun Bawipa aa lawm.\nSiangpahrang David zong thinphang in a rak um ve. “Zei can dah na ka philh lai, maw Bawipa? Na ka philh zungzal ko lai maw? Zei can dah fahnak hi ka in lai? Zei can dah ngaihchiatnak in ka lung hi chun he zan he a khah lai? Zei can dah ka ral hi a lek in an i lek lai? [Salm 13:1-2] a rak ti ve.\nZumtu hna hi Sehtan nih hman khawh mi kan si sual lo ding hi ralrin ngai kan hau dih. Kan i hngalh lo in, Sehtan hi a rian tuan piak sual a awl ngai. Mi dang kha thazaang pe lo in tih phannak in umter sual khawh a awl te. Thanuam lo in kan tuah khawh hna. Sehtan nih a kan hman ahcun kanmah lila kha thanuam lo in kan um kho. Zumtu pakhat khat nih Khrih zumhnak/bochannak in a nunnak ah Pathian thawnnak a langh tikah kanmah nih thanuam lo nak a phunphun in kan tuar kho. Cu caah, zumtu dihlak nih hi Sehtan pa riantuannak cu kan doh ti a hau zungzal.\nPathian thawnnak cu a ngan tuk. Cathiang nih\n“A zummi hna chung i rian a tuantu a thawnnak cu zeitluk in dah a ngan ti kha nan hngalh khawh nak hnga caah a ceunak cu nan hmuh khawh nak hnga, nan lung kha in hun piak ko hna seh. Hi kan chung i a ummi thawnnak hi thihnak in Khrih a thawhtertu le vancung khua i Pathian orhlei kam ah a thuttertu Pathian thawnnak he khan aa khat mi a si.” [Efesa 1:19-20] tiin a kan cawnpiak.\n“Amah nih an zohkhenh hna caah nan lungretheihnak vialte cu Amah cungah khan chia dih ko u” [1 Peter 5:7] a kan ti.\n“A autu vialte hna cu an pawng khin an um hnawh hna, lungtak in a autu vialte hna cu. Amah a tihmi paoh cu an herhmi vialte kha a pek hna i, an auhnak kha a theih i a khamh hna. Amah a dawtu cu an dihlak in a huhphenh hna, sihmanhsehlaw mi tha lo cu a hrawh dih hna lai” [Salm 145:18-20] a ti.\nA lianngan i a thawngmi kan Pathian bochan in kan nunnak a temtawn zungzal tu tihphannak [fear] hi tlau dih ko seh! Pathian nih a kan umpi zungzal ti hi philh hlah usih.\nDawtu Pa Thinlung\nFapa hniang nih “Ka pa, ka co hnga ding ro cu ka pe ko” tiah a hal. A upa he ro cu a cheuh hna. Fapa hniang nih a co hnga ding ro cu a ngeih dih. Ram dang ah khual tlawn aa thawh.\nKhrih Dawhnak le Minung Dawhnak\nBible relnak: Vawlei car i a keu mi thingkung bantuk in a sal cu a tthang, cu cu Bawipa duhning a rak si. Zoh kan duhnak hnga ding ah i dawhnak le rumra zeihmanh a ngei lo.


Shan Khauhsuai (noddle) , inn ah mah tein chuan ning – LAICOMM\nShan Khauhsuai (noddle) , inn ah mah tein chuan ning\nShan Khauhsuai ( noddle ) cu kan ei tawn cio mi a si ko lai . Ei tikah an tuah ning , an paih mi le an chuan ning a dang cio ko lai . Cu chung in a fawinak bik le ka hman deuh mi paih ding le cawh ding pawl he a chuan ning kan van langh ter . Umhar phen ah rak chuang chun ve hmanh ! ( A thiam rih lomi caah)\nA tel mi\n_Ar sa (or) voksa ( dip tein na can lai ) ei tawk\n_ Shan noddle a ro mi\n_ Piat pum hnih\n_ Piat hnah tomkhat\n_ ပဲငံျပာရည္ tlawmpal\n_ Cini tlawmpal\n_ Thakbare dip keu khat\n_ Mepe phomh ciami keu (4)\n_ Antam chiti ( zei poh hman a ngah ko )\nA hmasa ah shan khauhsuai kha ti tlok in na chuan lai ( sau tuk loin ) , cun na chuah lai , ti kik in khauhsuai kha na tawl lai.\nReu nak ding ah ukang kha na khin lai i piat dip tein par mi , aithing dip tein par mi, khachuanrang phomh mi hna kha na reu lai . Cun thakbare dip kha tlawmpal na cawh lai i na reu piak chih lai .Cun Khayanchinti kha na paih lai i a maan tiang na cawh piak lai . Mah a hang ahkhan dip tein na can cia mi arsa (or) voksa kha na cawh piak lai. Cu hnu ah ပဲငံျပာရည္၊cini kha na paih chih lai .\nCun Shan Khauhsuai na daih mi cun ahkhan a cung i na chuan ciami khayanchinti ,arsa (or) voksa pawl kha na toih piak lai. Cu hnu ah mepe phomh ,ပဲငံျပာရည္ tlawmpal zong kha khauhsuai ah na paih chih than lai . Piat hnah na duh ahcun tlawmpal in cawh chih khawh a si . Cun antam cu tisa in ciah i a hring nawn silocun antamthur he ei khawh a si cang


Paletwa khuachung ah puahnak faakpi a chuak; minung 3 an thi - THE CHINLAND POST\nPaletwa khuachung ah puahnak faakpi a chuak; minung 3 an thi\nPaletwa khuachung ummi Myanmar Economic Bank (Myanmar sipuazi bank) le mucu sianginn kar ah puahnak nganpi (bomb maw a si, kuan ngan ti hliah a si rih lo) April 22, zanlei sml 4: 30 le 5: 00 karlak ah a chuak i minung 3 an thi i pakhat fakpi in aa hliam tiah thawng kan theih.\nHi kahnak a tuahtu hi khuami nih cun Kawl ralkap an si lai tiah an zumh.\nA thimi pathum chung ah Bank ah rian a tuanmi U Kyaw Sua Htik i a fanu kum 4 ngakchia Nu Elizabeth Moe Moe Aung le a nupi Daw Ei Thandar, kum 9 ngakchia pa Mg Aung Naing Win an si. A thimi ngakchia pa hi a nu Daw Mya Lay Nwe Rakhine miphun a si i Bank ah rian a tuanmi a si ve.\nAa hliammi hi Pu Aung Law Kee (Mindat khuami) a si i a paw ah hma a pu (thin phang um lo) i siizung ah lakhrual in aa thlop lio a si.\nKum 4 ngakchia nu cu a pum lak awk thalo in a choi dih. A nu zong alu a tan. Cun Kum 9 ngakchia pa zong a ke lawng a tang i a dang a pum cu a tlau dih. Bank ah rian a tuanmi Pu Aung Law Kee zong puahnak ruang ah a paw aa hliam i lakhruak in siizung ah an thlop liopi a si tiah Paletwa khuami in Pastor pakhat nih The Chinland Post ah a chim.\n“Bomb a puahnak hmun ah keimah pumpak in ka kal i ka va zoh. Ka mit hrimhrim nih a hmuhmi a si. Lakhruak in siizung ah an thlopmi a zeidah a lawh ka thei lo. Phan awk um lo ti cu an chim. Siizung chung ah ka va lut ti lo. Paletwa pawng ah atu zong i kahnak meithal thawng kan thei cuahmah,” tiah Paletwa khuachung ummi Pastor pa nih cun a chim.\nPaletwa peng ah AA le ralkap i kahnak ruang ah a luancia ni 30 chung ah Kawl ralkap vanlawng kahnak in Chin mi minung 29 an nunnak a liam i inn 50 renglo mei nih a kaang.\nApril 21 ah Rakhine ramkulh ah Covid-19 zawtnak chek awk a phormi Sittwe khua in Rangoon lei a kalmi WHO (World Health Organization) motor zong kah a tong i motor mawng a thi, a dang pakhat zong fakpi in aa hliam. Kawl ralkap nih AA nih kahmi a si tiah an thanh i AA nih ralkap kahmi a si tiah an i puh veve.\nPrevious Nikhat Chungah Voi 2 Tiang Lihninhnak A Chuak; Ni 7 Chungah Falam Pawngkam In Voi 5 Pehzulh In Li Aa Hnin\nNext Tedim Mizaw An Karh Sual Ah Cun Lockdown Chiah Dingin Kan Tawlrel Lai: Minister U Soe Htet